Index Vicariorum Praesidum Civitatum Foederatarum Americae
Fuerunt quadraginta septem vicarii Civitatum Foederatarum praesides, a Ioanne Adams ad Iosephum Biden. Vicarius Praeses primum fuit vir cui pro praeside in collegio electorum secundo suffragatus esset. Comitiis autem 1800, Thoma Ieffersonio et Aaron Burr in collegio electorali aequalibus et paribus, praeses a Camera Repraesentantium electus est. Ut similis eventus iterum prohibeatur, Duodecima Emendatio in Constitutionem addita est, quae hodiernam creavit formulam, qua electores separatam pro vicarium praesidem tabellam ferant.